पहले, दूसरे और तीसरे स्थान पर रही विजेता छात्राओं को बांटे पुरस्कार
क्राइस्ट स्कूल की राष्ट्रीय सेवा योजना इकाई द्वारा आयोजित सात दिवसीय रासेयो शिविर का समापन पुरस्कार वितरण के साथ हुआ। समापन कार्यक्रम कैंट टीआई आशीष सप्रे, प्रो. सतीश चतुर्वेदी के मुख्य आतिथ्य में हुआ। इसके पूर्व स्वयं सेवकों ने मेहंदी, पेटिंग, रंगोली आदि प्रतियोगिताओं में भागीदारी कर अपनी रचनात्मक प्रतिभा का प्रदर्शन किया। सिंगवासा तालाब पर श्रमदान भी किया।
समापन समारोह में कैंट थाना प्रभारी श्री सप्रे, प्रो. डॉ. चतुर्वेदी ने कहा कि एनएसएस के माध्यम से छात्र व छात्रों को समाज से जुड़ने और समाज उपयोगी कार्य करने का मौका मिलता है। इसके लिए उन्हें सदैव तत्पर रहना चाहिए। छात्र व छात्राओं को स्वामी विवेकानंद व महात्मा गांधी जैसे महापुरुषों के जीवन आदर्शों से प्रेरणा लेकर उनके बताए मार्ग पर चलने का प्रण लेने की बात कही। प्राचार्य फादर बाबू ने भी अपने विचार रखे। आखिर में विजेताओं को पुरस्कार दिए गए। इसमें मेहंदी स्पर्धा में संस्कृति जैन प्रथम, शाइस्ता राइन और आयुषी किरार द्वितीय, रूपाली जैन ने तृतीय स्थान प्राप्त किया। भाषण प्रतियोगिता में आकांक्षा माथुर प्रथम, अर्जिता चतुर्वेदी और उम्मै कुलसुम ने द्वितीय, अधिकांश जग्गी और प्राची राजपाल ने तृतीय स्थान पाया। स्वयं सेवकों आशुतोष शर्मा, कृतिका शर्मा ने अपने शिविर के अनुभवों को साझा किया। शिक्षिका अलका सक्सेना ने प्रतिवेदन पढ़कर शिविर की गतिविधियों की जानकारी दी। आभार आभार मयंक श्रीवास्तव ने माना।
क्राइस्ट स्कूल एनएसएस के शिविर प्रतियोगिता में भाग लेती छात्राएं।
awa_Deva hin_Deva hin_Deva hin_Deva